钦定古今图书集成/明伦汇编/官常典/第129卷 > 夏后氏
## 钦定古今图书集成/明伦汇编/官常典/第129卷 > 夏后氏

### 帝禹封太昊之后于庖皋陶之后于英六伯翳于费奚仲于薛封怡以绍列山氏而居相土于商

按《左传·定公元年》：“薛宰曰：‘薛之皇祖奚仲居薛，以为
夏车正。奚仲迁于邳，仲虺居薛，以为汤左相’。”

〈注〉奚仲为夏禹掌车服大夫仲虺，奚仲之后。

按《史记夏本纪》：“禹封皋陶之后于英六。”或在许。

〈注〉索隐曰：“《地理志》云安国六县，皋陶后偃姓所封。国英，地阙，不知所在，以为黥布，是其后也。”正义曰：英盖蓼也。《括地志》云：“光州固始县，本春秋时蓼国。偃姓，皋陶之后也。《左传》云‘子燮灭蓼’。《太康地志》云蓼国先在南阳故县，今豫州郾县界故胡城是。后徙于此。”《括地志》云：“故六城在寿州安丰县南一百三十二里。《春秋》文”五年，楚成大心灭之。索隐曰：“许在颍川。”正义曰：《括地志》云：“故许城在许州许昌县南三十里。本汉许县，故许国也。”

按《路史》：“黄帝应代，有风后为之相，因八卦，说九宫，以
安营垒，次定万民”之黄帝灭蚩尤，徽猷多本于后。
尤北复以其轻，剿其馀于辋谷，人赖其利，遂世祀之，
是为“金山之神。”谡封其后于任，锡之己姓，黄帝之孙，
任己实归。其在唐虞俱有封土，《书》缺不见。夏后氏之
初，封之庖为姒姓。

〈注〉杜预《世族谱》亦有庖国，云夏同姓，或作“包”，一也。

黄帝有熊氏次妃嫫母儿恶德充，帝内之，是生苍林、
禺阳。禺阳最少，受封于任，为任姓。谢章舒、洛昌、㓶、终
泉、卑禺，皆任分也。后各以国令氏禺号。生禺京，傜梁
儋人，傜梁生番禺，番禺是始。为舟。生奚仲，奚仲生吉
光，是主为车，建侯于薛

〈注〉定元年，薛宰曰：“薛之皇祖奚仲居薛，为夏车正。仲迁于邳，仲虺居薛，则仲亦居邳。”

禹命任奚为车正，子吉光暨相土佐之。昇物以时，五
财皆良，乃创钩车，建绥斾。《相土》始乘，肇用六马，于是
登降有数，乃封奚仲于薛。　越在先时，阏伯火正，实
事唐虞，禹更以相土居之商虚，入为王官，出长诸侯，
有勤于民，以食于味。　怡，姜国也。禹有天下，封怡以
绍列山，是为默台。成汤之初，析之离支，是为孤竹。
禹举咎陶而荐之，将畀之政，辞，乃封之六其仲子克
世，使袭六，奉其祀。　皋陶有子三人：长伯翳，次仲甄，
次封偃，为偃姓。伯翳封费，生大廉若木恩成。若木事
夏，袭翳之封。后有费昌，为汤御右。费仲事纣，其立于
淮者为嬴氏。夏世有调，王命以徐伯主淮夷。三十二
世君偃一假仁义而宾国。三十六，周王剡之而录其
子宗，十一世为吴所灭。仲甄事夏，封六，其后《分英》俱
为楚并。

〈注〉偃即康王，乃穆王时。《都城记》云：“穆王西巡，闻其威德日远，遣楚师袭破，杀王偃。”《后汉书七谏》《淮南子注》以为楚文灭之。楚文乃春秋时误。宗北走彭城武原山，万众从之，因曰徐山。按蓼、舒及舒、蓼，三国也。舒，黄帝后，任姓；蓼，庭坚后，姬姓。而舒、蓼，偃姓也。杜皆以为皋陶后，又以蓼为即舒、蓼，失之。英六贰、轸，古皆皋地，并详《国名。记》文五年楚灭之。《通典寰宇》六“皋陶封。”《世本》：“六为姬姓”，非也。

按《通鉴前编》：骆氏曰：“皋陶乃少昊之后，四世而庭坚，
则高阳氏之子。六乃皋陶之后，别有舒、蓼，周宣王八
年始灭。初，陶渔于雷泽，虞舜求旃，以为圭师。造律执
中，封于皋，为皋陶。陶之子封偃，为偃姓。又有孙恩成，
恩成其后世为理以命族。至商纣时，理微为翼，隶申
吴伯弗合以死取契和氏逋难伊虚为李氏，其后世”
为伯阳父。

### 帝启封孟涂于丹封大廉为鸟俗氏

按《路史》：“商契之来孙曰冥，实喜水功，命为司空，勤其
官而水死。孟涂敬职而能礼于神，爰封于丹　皋陶。”
有子三人，长伯翳，次仲甄，次封偃，为偃姓。伯翳封费，
生大廉若木恩成。大廉事夏后启，为鸟俗氏。

帝启二年，费侯益出就国。

按：《竹书纪年》：“帝启二年，费侯伯益出就国。六年，伯益
薨，祠之。”

### 帝仲康封大彭之孙元哲于韦

按《路史》：“帝颛顼高阳氏娶胜奔氏曰娽，生伯称、卷章、
季禺三人。”卷章取水氏曰娇，生犁及回。回食于吴，
是曰“吴回”，生陆终，取《鬼方》氏曰嬇𣎜。三年生子六人：
曰樊、曰惠连，曰篯、曰求言，曰晏安，曰季连。以六月六
日拆左而三人生，剖右而三人出。篯之字铿封于彭，
是为大彭。彭祖以斟雉养性事，放勋夏之中兴。别封
其孙元哲于韦，是为豕韦。迭为夏伯。

〈注〉《左传》言孔甲以刘累更豕韦后矣，而《郑语》乃云“大彭豕韦为商伯”，又曰“彭祖豕韦”，则商灭之，则二国至商方盛，岂刘累迁鲁之后而二国更复乎？然襄二十四年范宣子言其祖，又云在商为豕韦氏，岂复封乎？不然，何两立也？

帝仲康六年，命昆吾作《伯》。

按《史记·楚世家》：“楚之先祖出自帝颛顼高阳。高阳者，
黄帝之孙，昌意之子也。高阳生称，称生卷章，卷章生
重黎。重黎为帝喾高辛居火正，甚有功，能光融天下，
帝喾命曰祝融。共工氏作乱，帝喾使重黎诛之而不
尽。帝乃以庚寅日诛重黎，而以其弟吴回为重黎后，
复居火正，为祝融。吴回生陆终，陆终生子六人，拆剖”
而产焉。其长一，曰“昆吾。”

〈注〉虞翻曰：昆吾，名樊，为己姓，封昆吾。正义曰：《括地志》云：“濮阳县，古昆吾国也。昆吾在县西三十里，台在县西百步，即昆吾墟也。”

按：《竹书纪年》：“帝仲康六年，锡昆吾命，作伯。”

### 帝槐三十三年封昆吾氏子于有苏

按：《竹书纪年》云云。〈按纪年槐作芬按史记索隐曰槐音回系本作帝芬〉

### 帝孔甲元年以刘累为御龙氏更豕韦之后

按《左传襄公二十四年》：晋范宣子曰：“昔丐之祖，自虞
以上为陶唐氏，在夏为御龙氏，在商为豕韦氏，在周
为唐杜氏。晋主夏盟为范氏。”

〈注〉御龙氏，刘累也。豕韦，国名。唐、杜，二国名。殷末《豕韦》国于唐，周成王灭唐，迁之于杜，为杜伯。〈疏〉正义曰：《郑语》云：“祝融之后八姓，大彭、豕韦为商伯矣。”又曰：“彭姓，彭祖、豕韦，则商灭之矣。”贾逵云：“大彭、豕韦为商伯，其后世失道，殷德复兴而灭之。”然则商之初，豕韦国君为彭姓也，其后乃以刘累之后代之，亦不知殷之何王，灭彭姓而封累后也。昭公二十九年传称：“夏王孔甲嘉刘累，赐氏曰御龙，以更豕韦之后。”则赐刘累身封豕韦。而此云“在商为豕韦氏”者，杜于彼注云：“刘累，代彭姓之豕韦。”是杜解刘累及其后世再封豕韦之事

‘吾闻之，虫莫知于龙，以其不生得也。谓之知，信乎’？对
曰：‘人实不知，非龙实知。古者畜龙，故国有豢龙氏，有
御龙氏’。献子曰：‘是二氏者，吾亦闻之，而不知其故，是
何谓也’？”对曰：“昔有飂叔安，有裔子曰董父，实甚好龙，
能求其耆，欲以饮食之，龙多归之，乃扰畜龙以服事
帝舜，帝赐之姓曰董氏，曰豢龙，封诸鬷川，鬷夷氏其
后也。故帝舜氏世有畜龙。及有夏孔甲扰于有帝，帝
赐之乘龙，河汉各二，各有雌雄。孔甲不能食，而未获
豢龙氏。”有陶唐氏既衰，其后有刘累，学扰龙于豢龙
氏，以事孔甲，能饮食之。夏后嘉之，赐氏曰御龙，以更
豕韦之后。龙一雌死，潜醢以食夏后，夏后飨之。既而
使求之，惧而迁于鲁县，范氏其后也。《献子》曰：“今何故
无之？”对曰：“夫物，物有其官，官修其方，朝夕思之，一日
失职则死，及之失官不食，官宿其业，其物乃”止。若泯
弃之，物乃坻服，郁湮不育。故有五行之官，是谓五官，
实列受氏姓，封为上公，祀为贵神，社稷五祀，是尊是
奉。木正曰句芒，火正曰祝融，金正曰蓐收，水正曰元
冥，土正曰后土。龙，水物也，水官弃矣，故龙不生得。

〈注〉飂，古国也。叔安其君名豢龙，官名。官有世功则以官氏。鬷、水上夷，皆董姓，更代也。以刘累代彭姓之豕韦，累寻迁鲁县。豕韦复国，至商而灭。累之后世，复承其国为豕韦氏，在襄二十四年。不能致龙，故惧迁鲁县，自贬退也。〈疏〉正义曰：传言“以更豕韦之后”，则豕韦是旧国，废其君，以刘累代之。《郑语》云：“祝融之后八姓，大彭、豕韦为商伯矣。”又云“彭姓，彭祖豕韦，则商灭之矣。”如彼文，豕韦之国，至商乃灭，于夏王孔甲之时，彭姓豕韦未全灭也。又下云“刘累惧而迁于鲁县”，明是累迁之后，豕韦复国，至商乃灭耳。襄二十四年传范宣子自言其祖在夏为御龙氏，在商为豕韦氏，则刘累子孙复封豕韦，杜迹其事，知累之后世更复其国为豕韦氏也。

按《国语》郑史伯对桓公曰：“祝融能昭显天地之光明，
以生柔嘉材者也。”其后八姓于周，未有侯伯佐制物
于前代者，昆吾为夏伯矣，大彭、豕韦为商伯矣。当周
未有己姓，昆吾、苏、顾、温、董，董姓鬷夷、豢龙，则夏灭之
矣。彭姓彭祖、豕韦诸稽，则商灭之矣。秃姓舟人，则周
灭之矣。妘姓邬、郐路、偪阳，曹姓邹、莒，皆为采、卫。或在
王室，或在夷、翟，莫之数也。而又无令闻，必不兴矣。斟
姓无后，融之兴者，其在芈姓乎？

〈注〉大彭，陆终第三子曰篯，为彭姓，封于大彭，谓之彭祖。豕韦，彭姓之别封于豕韦者。殷衰，二国相继为商伯，其后世失道，殷复兴而灭之。鬷，董姓，己姓之别受氏为国者。飂叔安之裔子曰董父，以扰龙服事帝舜，赐姓曰董氏，曰豢龙，封之鬷川。当夏之兴，别封鬷夷于孔甲前而灭矣。

按《史记夏本记》：“帝孔甲好方鬼神事，淫乱。夏后氏德
衰，诸侯畔之。天降龙二，有雌雄，孔甲不能食，未得豢
龙氏。陶唐既衰，其后有刘累，学扰龙于豢龙氏，以事
孔甲，孔甲赐之姓曰御龙氏。受豕韦之后，龙一雌死，
以食夏后，夏后使求，惧而迁去。”

〈注〉贾逵曰：“刘累之后，至商不绝，以代豕韦之后。祝融之后，封于豕韦，殷武丁灭之，以刘累之后代之。”

按《晋世家》：“成王立，唐有乱，周公诛灭唐。”

〈注〉正义曰：《括地志》云：“故唐城在绛州翼城县西二十里，即尧裔子所封。《春秋》云：‘夏孔甲时，有尧苗裔刘累者，以豢龙事孔甲。夏后嘉之，赐氏御龙，以更豕韦之后。龙一雌死，潜醢之以食夏后。既而使求之，惧而迁于鲁县。夏后召孟，别封刘累之孙于大夏之墟为侯。至周成王时，唐人作乱，成王灭之，而封太叔，更迁唐人’”子孙于杜，谓之杜伯，即范丐所云“在周为杜唐氏。”按鲁县，汝州鲁山县是。今随州枣阳县东南一百五十里上唐乡故城，即后子孙徙于唐。

按《竹书纪年》，“夏帝孔甲元年，废豕韦氏，使累豢龙。”
按《路史》，帝尧陶唐氏取富宜氏曰皇，生朱，庶弟九，其
封于留者，为留氏。后有刘累，以豢龙事夏引甲，赐之
氏曰御龙，以更飂董之后。既迁于鲁，商居大夏，为唐
氏、御氏、扰氏、扰龙氏。至周，封帝后于铸。铸祝是分侯
于随，为铸氏、祝氏。随氏既更累之裔于方城，为唐公。
楚并“唐”，其从“杜”者为杜氏、唐杜氏、屠氏、唐孙氏、李氏。

〈注〉事具《左传》襄公二十四年宣子之言，及昭公二十九年蔡墨之言，云“使豢龙以更豕韦之后”，非也。豢龙，乃己姓廖叔之后，豕韦之族尔。宣子云在商为豕韦，亦妄。

### 帝皋元年使豕韦氏复国

按：《竹书纪年》云云。